CELEX: 62011CN0597
Language: mt
Date: 2011-11-25 00:00:00
Title: Kawża C-597/11 P: Appell ippreżentat fil- 25 ta’ Novembru 2011 minn Evropaïki Dynamiki — Proigmena Systimata Tilepikoinonion Pliroforikis kai Tilematikis AE. mis-sentenza mogħtija mill-Qorti Ġenerali (L-Ewwel Awla) fid- 9 ta’ Settembru 2011 fil-Kawża T-232/06, Evropaïki Dynamiki — Proigmena Systimata Tilepikoinonion Pliroforikis kai Tilematikis AE vs Il-Kummissjoni Ewropea

28.1.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 25/42
            
         
      Appell ippreżentat fil-25 ta’ Novembru 2011 minn Evropaïki Dynamiki — Proigmena Systimata Tilepikoinonion Pliroforikis kai Tilematikis AE. mis-sentenza mogħtija mill-Qorti Ġenerali (L-Ewwel Awla) fid-9 ta’ Settembru 2011 fil-Kawża T-232/06, Evropaïki Dynamiki — Proigmena Systimata Tilepikoinonion Pliroforikis kai Tilematikis AE vs Il-Kummissjoni Ewropea
      (Kawża C-597/11 P)
      (2012/C 25/79)
      Lingwa tal-kawża: l-Ingliż
      
         Partijiet
      
      
         Appellanti: Evropaïki Dynamiki — Proigmena Systimata Tilepikoinonion Pliroforikis kai Tilematikis AE (rappreżentanti: N. Korogiannakis u M. Dermitzakis, avukati)
      
         Parti oħra fil-proċedura: Il-Kummissjoni Ewropea
      
         Talbiet tal-appellanti
      
      L-appellanti titlob li l-Qorti tal-Ġustizzja jogħġobha:
      
                  —
               
               
                  tannulla d-deċiżjoni tal-Qorti Ġenerali.
               
            
                  —
               
               
                  teżerċita l-ġurisdizzjoni sħiħa tagħha u tannulla d-deċiżjoni tal-Kummissjoni (DG għat-Tassazzjoni u l-Unjoni Doganali) li tirrifjuta l-offerta tal-appellanti, ippreżentata b’risposta għas-sejħa għal offerti TAXUD/2005/AO-001 għall-ispeċifikazzjoni, l-iżvilupp, il-manutenzjoni u l-appoġġ tas-sistemi tal-informatika doganali relatati ma’ ċerti proġetti tal-informatika tad-DĠ-TAXUD-“CUST-DEV” (ĠU 2005/S 187-183846) u li tagħti l-istess kuntratt lil offerent ieħor, ikkomunikata lill-appellanti permezz ta’ ittra tad-19 ta’ Ġunju 2006 u tagħti d-danni mitluba
               
            
                  —
               
               
                  sussidjarjament, tirrinvija l-kawża quddiem il-Qorti Ġenerali sabiex tiddeċiedi dwar il-mertu tal-kawża.
               
            
                  —
               
               
                  tikkundanna lill-Kummissjoni għall-ispejjeż legali tal-appellanti, inklużi spejjeż oħra magħmula inkonnessjoni mal-proċedura fl-ewwel istanza.
               
            
         Aggravji u argumenti prinċipali
      
      L-appellanti ssostni li s-sentenza appellata għandha tiġi annullata għal dawn ir-raġunijiet li ġejjin:
      
                   
               
               
                  L-ewwel nett, l-appellanti ssostni li l-Qorti Ġenerali wettqet żball ta’ liġi meta addottat interpretazzjoni żbaljata, minn naħa, tal-Artikolu 89(1) u l-Artikolu 98(1) tar-Regolament Finanzjarju, u tal-Artikolu 140(1) u (2) u l-Artikolu 141(2) tar-Regoli Implimentattivi, u min-naħa l-oħra, tal-prinċipji ta’ trattament ugwali, ta’ nondiskriminazzjoni, ta’ trasparenza u ta’ ompetizzjoni ħielsa.
               
            
                   
               
               
                  It-tieni nett, l-appellanti ssostni li l-Qorti Ġenerali wettqet żball ta’ liġi billi interpretat b’mod żbaljat u ħolqot distorsjoni tal-provi prodotti.
               
            
                   
               
               
                  Barra minn hekk, l-appellanti ssostni li l-Qorti Ġenerali wettqet żball ta’ liġi meta interpretat b’mod żbaljat l-emenda tal-kriterji tal-għażla kif ukoll billi ma eżaminatx l-eżistenza ta’ diversi żbalji manifesti ta’ evalwazzjoni fil-kunsiderazzjoni tal-offerta u billi pprovdiet motivazzjoni insuffiċjenti fis-sentenza appellata.